অৰ্ধ শতাধিক সংগঠনে শেহতীয়াকৈ আহ্বান কৰা অসম বন্ধ সৰ্বাত্মক নাছিল। সংগঠনসমূহৰ দাবী "মিছা" বুলি বেকত কৰি প্ৰকৃত সত্যটো বুধবাৰে গুৱাহাটীত বেকত কৰিছে বিজেপি নেতা তথা নগৰ পানী যোগান আঁচনি ও নৰ্দমা পৰিষদৰ নৱ নিযুক্ত অধ্যক্ষ ডা০ নুমল মমিনে।
"বন্ধ স্বতঃস্ফূৰ্তভাৱে হ'ল বুলি ঘোষণা কৰাটো মিছা কথা। এই বন্ধতকৈ অসম আন্দোলনৰ বন্ধ বেছি বিয়াগোম তথা সৰ্বাত্মক আছিল," এই মন্তব্য বোকাজানৰ বিধায়ক মমিনৰ।
নাগৰিকত্ব বিধেয়কৰ বিৰোধিতা আৰু যুটীয়া সংসদীয় কমিটি অসমলৈ প্ৰতিশ্ৰুতি দি নহাৰ প্ৰতিবাদত কৃষক মুক্তি সংগ্ৰাম সমিতি, অসম জাতীয়তাবাদী যুৱ ছাত্ৰ পৰিষদকে ধৰি ৰাজ্যখনৰ অৰ্ধ শতাধিক সংগঠনে দিয়া বন্ধক সমালোচনা কৰি ওলোটাই মুখ্য মন্ত্ৰী সোণোৱালক ধন্যবাদ জনাবহে লাগে বুলি দাবী কৰে মমিনে।
"সৰ্বানন্দ সোণোৱালে দাবী কৰাৰ বাবে অসমলৈ যুটীয়া সংসদীয় কমিটি আহিছিল। অসমীয়া ৰাইজে সৰ্বানন্দ সোণোৱালক ধন্যবাদহে জনাব লাগে," মন্তব্য মমিনৰ।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
